Mustafa Kemal Atatürk

Mustafa Kemal Atatürk (1881 - 10 November 1938), jiske 1921 talak Mustafa Kemal Pasha aur 1921 se 1934 talak Ghazi Mustafa Kemal ke naam se jaana jaawat rahaa,  Republic of Turkey  ke pahila  President rahaa 1923 se 1938 talak. 

Mustafa Kemal ke janam 1881 me Selanik (abhi Thessaloniki, Greece) me bhais rahaa. Uske naam me Atatürk (Father of the Turks) baad me jorraa gais rahaa. 

First World War ke baad jab Ottoman Empire collapsed hoe gais tab  tab Atatürk ek Nationalist movement ke organise kar ke modern secular Republic of Turkey ke banais. 

Uu Turkey me dher badlao laais rahaa jisse Turkey ek aadhmik secular des bangais rahaa.

Ataturk ke 1915 me World War I ke Battle of Gallipoli me Tuskey ke jiit ke khaatir khaas haanth rahaa.

Uu primary sikchha ke muft aur aniwaar karis rahaa, ayr des bhar me hajaro nawaa school banwais rahaa. Uu Turkish bhasa ke likhe ke script ke Arbii script se badal ke Latin script lkar diis rahaa. Uske niche Turkey ae aurat ke saaman adhikaar milaa. . Turkish aurat log ke vote kare ke adhikaar bhi milaa rahaa.Türkiye'nin 75 yılı, Tempo Yayıncılık, İstanbul, 1998, pp. 48, 59, 250

Uske sarkar, Turkey ke ek secular des banae ke kosis karis rahaa jahaan pe sab log ke public me Turkish bhasa me baat kare ke maang karaa gais rahaa.  Sab jagha ke naam ke Turkish naam me badlaa gais rahaa aur minority log ke bataawa gias rahaa ki uu log aapan surname ke badal ke Turkish naam rakkhe.
1934 me Turkey ke Parliament uske "Ataturk" surname diis rahaa jiske matlab "Father of the Turks" hae.

References

vibhag:K
vibhag:A
Category:Turkey ke log
Category:Presidents